Diari Oficial de la Generalitat Valenciana


Sumari del DOGV 9841, del 03-05-2024 (2024/3668)

RESOLUCIÓ de 25 d'abril de 2024, de la Direcció General de Treball, Cooperativisme i Seguretat Laboral, per la qual es resol la concessió de les subvencions previstes en la Resolució de 12 de desembre de 2023, de la Direcció General de Treball, Cooperativisme i Seguretat Laboral, per la qual s'efectua la convocatòria anticipada de les ajudes destinades a afavorir el manteniment i la consolidació de l'ocupació autònoma, dins del Programa de foment del treball autònom a la Comunitat Valenciana, per a l'exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9841

Data del DOGV
:   03-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3668


Data del document
:   25-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 25 d'abril de 2024, de la Direcció General de Treball, Cooperativisme i Seguretat Laboral, per la qual es resol la concessió de les subvencions previstes en la Resolució de 12 de desembre de 2023, de la Direcció General de Treball, Cooperativisme i Seguretat Laboral, per la qual s'efectua la convocatòria anticipada de les ajudes destinades a afavorir el manteniment i la consolidació de l'ocupació autònoma, dins del Programa de foment del treball autònom a la Comunitat Valenciana, per a l'exercici 2024. [2024/3668]  
Atesa l'Orde 5/2020, de 10 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i s'establix el procediment de concessió de les ajudes del Programa de foment del treball autònom a la Comunitat Valenciana (DOGV 8905, 15.09.2020), modificada parcialment per l'Orde 5/2023, de 10 de juliol 2023, de l'esmentada conselleria (DOGV 9653, 02.08.2023).  
Vista la Resolució de 12 de desembre de 2023, de la Direcció General de Treball, Cooperativisme i Seguretat Laboral, per la qual s'efectua la convocatòria anticipada de les ajudes destinades a afavorir el manteniment i consolidació de l'ocupació autònoma, dins del Programa de foment del treball autònom a la Comunitat Valenciana, per a l'exercici 2024 (DOGV 9758, 03.01.2024).  
Vist que en la norma esmentada s'inclouen com a subjectes i actuacions susceptibles de rebre subvenció els expedients relacionats en l'annex I.  
Estudiades les sol·licituds rebudes, la comissió de valoració, en la seua reunió de data 19 d'abril de 2024, formula la proposta de resolució motivada i elabora l'informe d'avaluació de sol·licituds presentades, de conformitat amb el que disposen els articles 36 i 37 de les bases reguladores.  
En la tramitació d'este procediment s'ha tingut en compte, així mateix, el que establix l'article 164 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i l'article 28 de les bases reguladores.  
Vistos els antecedents exposats, i en aplicació del que disposa l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), i en virtut de la delegació de competències que establix l'article 39 de les bases reguladores d'estes subvencions, resolc:  
  
  
Primer  
Concedir les subvencions, amb càrrec a la línia de subvenció S0465 del capítol IV, del programa 315A00, Condicions de treball i administració de les relacions laborals, del pressupost de la Generalitat per a l'exercici 2024, aplicació pressupostària H91983168BT77325.178M36.528.24, per un import total de 139.998,00 euros a les entitats sol·licitants i pels imports que s'indiquen en l'annex I d'esta resolució, destinades a afavorir el manteniment i la consolidació de l'ocupació autònoma en l'àmbit territorial de la Comunitat Valenciana, a través d'actuacions integrades de suport, orientació, tutorització i assessorament tècnic a persones treballadores autònomes ja constituïdes, amb les condicions que s'establixen en la present resolució de concessió, en la convocatòria respectiva i en les bases reguladores i que es reflectixen en l'annex I.  
  
Segon  
Denegar les sol·licituds d'ajuda que s'assenyalen en l'annex II d'esta resolució, per les causes que s'hi expliciten, i acordar l'arxivament dels expedients relacionats.  
  
Tercer  
Les entitats beneficiàries d'estes subvencions hauran de complir les obligacions que establix l'article 14 de la Llei 38/2003, general de subvencions, així com els articles 47, 51 i 54 de les bases reguladores.  
  
Quart  
L'abonament de la subvenció s'efectuarà a les beneficiàries de la manera següent: un acompte del 30 % de l'import de la subvenció en el termini d'un mes a partir de la data de notificació de la resolució, amb la sol·licitud prèvia de l'entitat beneficiària i acompanyada de garantia o justificació de l'exoneració en els termes assenyalats en l'article 53 de les bases reguladores, que diu «Quant al règim de garanties, s'estarà al que es disposa en l'article 171.5 de la Llei 1/2015, sense perjuí del que puguen disposar les lleis de pressupostos de la Generalitat per a cada exercici, amb vista a la seua exempció»; el 70 % restant, a la finalització de l'acció per a la qual es concedisca la subvenció, una vegada s'haja justificat la realització de l'acció subvencionada.  
  
Quint  
La modalitat de justificació d'estes subvencions serà la de compte justificatiu amb aportació d'informe d'auditor en els termes previstos en l'article 74 de l'RLGS.  
La data límit per a la justificació de la subvenció serà el 30 de novembre de 2024, inclusivament, llevat que es determine un termini posterior en esta resolució de concessió d'esta ajuda, i l'entitat beneficiària haurà de presentar una memòria d'actuació justificativa del compliment de les condicions imposades en la resolució de concessió de la subvenció, amb indicació de les activitats realitzades i dels resultats obtinguts, actuacions, participants, persones destinatàries, províncies i municipis en els quals s'ha desenvolupat, incidència en la consolidació i manteniment del treball autònom i de l'ocupació.  
La presentació de la justificació i memòria esmentades es farà utilitzant el tràmit de la Guia PROP denominat «Ajudes a ASSOCIACIONS de persones treballadores autònomes destinades a afavorir el manteniment i la consolidació de l'ocupació autònoma en l'àmbit territorial de la Comunitat Valenciana, per a l'exercici 2024 (TRASOC). Treball», en l'apartat «Justificació», l'enllaç del qual és el següent: https://www.gva.es/va/inicio/procedimientos'id\_proc=G21122&id\_caso=docs  
  
  
Sext  
Qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent de subvencions i ajudes atorgades per altres administracions o ens públics o privats, nacionals o internacionals, podrà donar lloc a la modificació de la resolució de concessió, d'acord amb el que establix l'article 19.4 de la Llei 38/2003, general de subvencions.  
  
Sèptim  
Serà procedent el reintegrament de les quantitats percebudes i l'exigència de l'interés de demora generat des del moment del pagament de la subvenció fins a la data en què s'acorde la procedència del reintegrament, en el cas que l'entitat beneficiària incórrega en alguna de les causes previstes en l'article 37 de la Llei 30/2003, general de subvencions.  
El procediment de reintegrament l'iniciarà la direcció general competent en matèria de treball i seguirà les disposicions generals que establix la Llei 39/2015, d'1 d'octubre, del procediment administratiu comú de les administracions públiques, amb les especialitats contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
  
Octau  
La present resolució es notificarà a les entitats beneficiàries mitjançant la seua publicació en la pàgina web de la Conselleria d'Educació, Universitats i Ocupació, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. Així mateix, es publicarà en el Diari Oficial de la Generalitat Valenciana i en la Base de dades nacional de subvencions, en compliment del que s'establix sobre publicitat de subvencions concedides en la Llei general de subvencions.  
  
  
Contra la present resolució, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua notificació. O bé, directament recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua notificació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 d'abril de 2024.- El director general de Treball, Cooperativisme i Seguretat Laboral: Andrés Lluch Figueres.